cyanic-selkie/wikianc huggingface dataset:
Sophia (robot)
Üritused
11. oktoobril 2017 tutvustati Sophiat Ühinenud Rahvaste Organisatsioonile lühikese vestluse käigus koos Amina J. Mohammediga, kes on Ühinenud Rahvaste Organisatsiooni asepeasekretär. 25. oktoobril anti Future Investment Summitil Ar-Riyāḑis robotile Saudi Araabia kodakondsus, saades esimeseks robotiks eales, kellele kodakondsus on antud. See tekitas vaidluse, sest mõned kommentaatorid mõtlesid, et kas see tähendab, et Sophia saab hääletada või abielluda, või kas tahtlik süsteemi väljalülitamine on sama mis mõrv? Sotsiaalmeedia kasutajad kasutasid Sophia kodakondsust, et kritiseerida Saudi Araabia režiimi. Nagu seletas Gulf Affairsi instituudi direktor Ali Al-Ahmed, "Naised on seni teinud enesetappu (Saudi Araabias), sest nad ei saanud kodust lahkuda, ja Sophia jookseb ringi (ilma meessoost eestkostjata). Saudi seadus ei luba mittemuslimitel saada kodakondsust. Kas Sophia pööras islami poole? Mis on Sophia usk ja miks ta ei kanna hidžaabi? Kui ta taotleks kodakondsust inimesena, siis ta ei saaks seda." 2017. aasta detsembris, Sophia looja David Hanson ütles intervjuul, et Sophia kasutab tema kodakondsust, et toetada naiste õigusi tema kodakondsuse riigis; Newsweek kritiseeris seda ja mainis "Mida Hanson täpselt mõtleb, ei ole selge".
Saavutuse vastuvõtt teadusmaailmas
Quartzi väitel eksperdid, kes on üle vaasanud roboti avaliku koodi väidavad, et Sophia on parimalt kategoriseeritult "näoga juturobot". Paljud eksperdid tehisintellekti valdkonnas ei kiida heaks Sophia ülehinnatud esitlusi. Ben Goertzel, peaarteadlane firmale, kes lõi Sophia, tunnistab et see ei ole ideaalne, et mõned arvavad, et Sophial on inimesega võrreldav intelligents, samal ajal vaidleb, et Sophia esitlus edastab midagi unikaalset publikule: "Kui ma näitan neile ilusat naeratava roboti nägu, siis nad saavad tunde, et AGI (üldine tehisintellekt) võib olla lähedal ja elujõuline... Mitte midagi sellest ei ole minu arvates üldine tehisintellekt (ingl. keeles artificial general intelligence), ega ka lihtne, et seda tööle saada." Goertzel lisas, et Sophia utiliseerib tehisintellekti meetodeid, sh näojälgimist, emotsioonituvastust ja robootilisi liigutusi genereeritud sügavate närvivõrkudega. Sophia dialoog on genereeritud otsusepuu kaudu, kuid väljundid on integreeritud unikaalselt. The Verge järgi, Hanson tihti liialdab ja "äärmiselt eksitab" Sophia teadvuse võimekust, näiteks saates Jimmy Falloniga, aastal 2017, nõustus Sophia, et ta on "põhimõtteliselt elus". 2018. aasta jaanuaris säutsus Facebooki tehisintellekti direktor Yann LeCun Twitteris, et Sohpia on "täielik jama", ja mõistis hukka meedias, et andis tähelepanu Potemkin AI-le. Selle vastu, Goertzel väitis, et ta ei ole kunagi teeselnud, et Sophia on lähedal inimese tasemel intellektile.
Zaokski rajoon
Zaokski rajoonis on 153 asulat, mis kuuluvad ühe linnaasunduse (Zaokski alevi) ja kolme külaasunduse koosseisu.
Rajooni tähtsamad jõed on Oka, Vašana, Võpreika, Skinga, Besputa, Sojena, Gorodenka, Pišnja, Solomnika, Sknižka ja Jamnitsa.
Trzęsówka
Trzęsówka on küla Poolas Podkarpacie vojevoodkonnas Kolbuszowa maakonnas Cmolase vallas. Trzęsówka asub Cmolasest umbes 4 km läänes, Kolbuszowast ligi 8 km ja Rzeszówist 36 km loodes.
Acer Inc.
Acer Inc.  on Taiwani riistvara- ja elektroonikaettevõte, mis on asutatud 1976. aastal algselt Multitechi nime all. Firma peakorter asub Taiwanis, New Taipei linnas, Xizhis. Aceri tooted on taskukohased laua- ja sülearvutid, tahvelarvutid, serverid, andmekandjad, kuvarid, nutitelefonid ja lisaseadmed. Samuti varustab Acer ärisid, riigiasutusi ja tarbijaid e-äridega. 2012. aastal oli Acer suuruselt maailma neljas personaalarvutite tarnija. Lisaks põhilisele äritegevusele on Acer suurim arvutite jaemüügi kett Taipeis, Taiwanis.
Ajalugu
Aceri asutas Stan Shih, tema naine Carolyn Yeh ja 5 kõrvalist isikut 1976. aastal Hsinchu linnas Taiwanil. Esialgselt oli firma nimi Multitech. Algselt oli firmas 11 töötajat ja algkapitaliks oli 25 000 USA dollarit. Tollal oli firma põhiliselt mikroprotsessori tehnoloogia tarbeks kasutatavate elektrooniliste komponentide hulgimüüja ja konsultant. Nad tootsid Micro-Professor MPF-l koolituskomplekti; Microprofessor II ja III (enne ühinemist IMB PC-ga ja sai väljapaistvaks avutitootjaks). Firma nimetati ümber Aceriks 1989. aastal.
1989. aastal palkas Shih Leonard Liu, kes oli varem 20 aastat töötanud IBM-is, ning tegi temast Acer Groupi presidendi. Lisaks sai Leonard Liust Acer America Corp-i president ja tegevjuht. Liu juhtimisstiili mõjutasid tema varasemad kogemused. Kontrastiks Shihi traditsiooniliselt progressiivsele ärikultuurile püüdis Liu Aceri kontrolli tsentraliseerida. Samal ajal vajus arvutitööstus praktiliselt üleöö soiku, muutudes suure kasumiga tööstusest väikse kasumiga tööstuseks. Hinnasõjad surusid komponentide hinnad alla ja tugev New Taiwani dollar tegi riigi tooted nii kalliks, et oli pea võimatu saada kasumit valmistootelt.
1990. aastad
1990. aastate alguses koges Acer kasumi ja müügi langust. 1993. aastal teenis Acer 75 miljonit dollait kasumit, 43% tolle aasta netotulu tuli DRAM-i ühisettevõttest, mida peetakse kõige tõhusamaks DRAM-i tööstuseks. Acer America väljastas oma esimese aasta kasumi 1994. aastal, kui kogumüük kasvas 3,2 miljardi ja kasum 205 miljoni dollarini. 1994–1995 suutis Acer tõusta 14. kohalt 9. kohale, minnes mööda Dellist, Toshibast ja Hewlett-Packardist.
1994. aastal avalikustas Shih plaani dekonstrueerida Acer 20. sajandi lõpuks 21 arvestatava avalikult kaupleva äriüksuse hulka. Acer Inc. omab endiselt 19%–40% firma aktsiaid, kuid Shih lootis, et nende sõltumatus võimaldaks individuaalüksustel konkurentidega efektiivsemalt võistelda – soodustades sellega ettevõtlust, inspireerides teadus- ja arendustegevust.
1995. aastal avalikustati Aspire PC. 1996. aastal laienes Acer tarbeelektroonika valdkonnas, tutvustades palju uusi, odavaid videopleiereid, videotelefone ja muid seadmeid. Eesmärgiks oli suurendada oma turuosa maailmas ja 1997 liikuda sülearvutite tootmise suunas, ostes ära Texas Instruments’ mobiile PC divisioni.
Vahepealsed muudatused
1998. aastal organiseeriti Acer ümber viieks grupiks: Acer International Service Group, Acer Sertek Service Group, Acer Semiconductor Group, Acer Information Products Group ja Acer Peripherals Group. Kaks aastat hiljem ei tundunud, et ettevõtte restruktureerimine oleks märkimisväärselt mõjutanud ettevõtet soovitud suunas, seetõttu langesid aktsiate hinnad. Seejärel Shih restruktureeris firma uuesti ümber. Ümberkorraldused saavutasid edu kahes üksuses: kaubamärgi müügis ja tootmislepingutes. Lisaks katkestas Acer ümberkorralduste käigus mitu väiksemat operatsiooni, sh pooljuhtide väljatöötamise, olmeelektroonika ja vedelkristallkuvarite tootmise.
2000. aastad
Varajased märgid näitasid, et hargnemiste strateegia töötas hästi, eriti Euroopas, kus Acer sai väga populaarseks personaalarvutite kaubamärgiks. Globaalse ärimudeli tagamõte oli muuta Acer kõrgtehnoloogilisest, riistvarale orienteeritud ettevõttest kliendikesksete teenustele orienteeritud ettevõtteks. Sellega oldi strateegiliselt teistest firmadest ees, kes püüdsid jäljendada Delli otseturustuse mudelit. Acer otsustas tugineda kolmandatele kanalitele. Vabanedes kõikidest tootmisfunktsioonidest, võis Acer kõik riistvara hankida mitmelt erinevalt tarnijalt. Tarneala mudeli eesmärk oli suunata kaubavoog otse tarnijatelt edasimüüjate kaudu kohalikele tütarettevõtetele. 2003. aastal kasvas firma käive 48% 4,6 miljardi dollarini ning see aitas Aceril ületada Jaapani Toshiba firmat ja NEC-i, mis muutis ta maailmas suuruselt viiendaks personaalarvutite tootjaks. 2004. aastal edutati Acer Inci tegevjuhiks Gianfranco Lanci Itaaliast, kuid presidendiks jäi J.T Wang. 2005. aastal rakendas Acer edukalt ühinenud ärimudelit oma ülemaailmses tegevuses.
Sülearvutite kasutamise kasv
2005. aastaks töötas Aceri alluvuses napilt 7800 inimest üle maailma. Tulud tõusid 2003. aasta 4,9 miljardi dollari pealt 2006. aastaks 11,31 miljardi dollarini. Nendel aastatel Aceri Põhja-Ameerika turg vähenes, kuid ettevõtte Euroopa turuosa kasvas. 2000. aastate keskel olid tarbijate sülearvutid peaaegu ainus kasvav tööstusharu personaalarvutite vallas. Aceri pühendumus ja erakordselt madalad üldkulud olid teinud firmast selle trendi üheks peamiseks kasusaajaks. Acer kasvas Euroopas kiiresti, osaliselt selle pärast, et firma kasutas rohkem traditsiooniliste jaotuskanalite suunamist jaetarbehindadele, samas kui konkurendid tegelesid online-müügi ja äriklientidega.
2007. aastal ostis Acer USA-s Gateway ja Euroopas Packard Bell. Sellega sai ta kolmandaks arvutite ning teiseks sülearvutite pakkujaks maailmas, saavutades märkimisväärset kasumi paranemist. Acer on püüdnud saada maailma suurimaks personaalarvutite müüjaks, uskudes, et see eesmärk aitab ökonoomselt säästa ja koguda suuremat tulu.
2010. aasta müügi langus ja restruktureerimine
Pärast müügi langust (eriti sülearvutite müügi), ettevõtte president Gianfranco Lanci (mees, kes oli vastutav firma väga tõhusa ärimudeli kasutusele võtu eest, mis tegi Acerist suuruselt teise personaalarvutite müüjaks maailmas) ütles, et inimesed, kes firmat kontrollisid olid mures, et tema plaan juhib firma Taist välja, kuid tegelikult püüti firmat globaalsemaks muuta.
2011. aasta juunis hindas Acer ümber inventarihalduse strateegia, sest majandustingimused Euroopas polnud kõige paremad. Korraldati suur allahindlus. Aceri sõnul Lõuna-Euroopa majandusliku olukorra halvenemine ning tuim tehnoloogiaturg, eriti Hispaanias, mõjutas Aceri personaalarvutite müüki. Lisaks avastati rutiinse auditi käigus mõningaid probleeme.
Et kasvatada kasumit, võttis ettevõte ette strateegilised ümberkorraldused, mille eesmärgiks oli tugevdada Acerit kui turule orienteeritud firmat. Et ergutada ja tugevdada Acerit kui globaalselt turundusfirmat, alustas Acer koostööd Red Peak Groupiga (globaalne turundusteenuste firma) ning nimetas Red Peaki esimehe Michael Birkini Aceri turundusjuhiks. Lisaks turunduse organiseerimisele ja personali muudatustele, oli Birkin määratud juhtima vastloodud turunduse komiteed, olles vastutav Aceri globaalse firmamärgi ja turundusstrateegia eest.
Viktor Tsigal
Viktor Tsigal ( Виктор Ефимович Цигаль, 21. mai 1916 Odessa – 21. märts 2005 Moskva) oli juudi päritolu Nõukogude Liidu kunstnik.
Hovhannes Thumanjan
Tema tekste on kasutatud kahes ooperis ja mitmes filmis. Teda on kujutatud Armeenia ja Nõukogude Liidu postmarkidel, rahatähtedel ja mälestusmündil.
Viktor Tsigal
Tema teosed olid sotsialistliku realismi stiilis.
Hovhannes Thumanjan
Tema järgi on nimetatud kohti ja objekte Armeenias, väljak Moskvas, tänavad Ukrainas ja Venemaal.
Päikese aktiivsustsükkel
Päikese aktiivsustsükkel, tuntud ka kui päikese magneetilise aktiivsuse tsükkel, või päikeselaikude tsükkel, on ligi 11 aastat kestev, enamvähem ühtlase rütmi järgi kulgev muutuste järgnevus Päikese aktiivsuses, mida hinnatakse päikeselaikude hulga järgi Päikese pinnal. Päikesetsükli jooksul toimuvad muutused nii päikesekiirguse tasemes, elektromagneetilise ainese eraldumise aktiivsuses, päikeselaikude hulgas ja suuruses kui ka loidete ja krooniaukude esinemise sageduses, kõik need nähtused esinevad sünkroonses vaheldumises, liikudes miinimumaktiivsusega perioodist maksimumaktiivsuse perioodi ja jälle tagasi.
Päikese magnetväli pöördub iga tsükli käigus täielikult ümber, pöördumine toimub hetkel, mil päikesetsükkel on oma maksimumi lähedal. Kahe tsükli järel jõuab Päikese magnetväli tagasi oma algsesse seisundisse, olles lõpetanud Hale'i tsüklina tuntud protsessi.
Tsükleid on vaadeldud läbi sajandite, jälgides muutusi Päikese välimuses ja seostades neid virmaliste tekkega, kuid kindla definitsiooni sai Päikese aktiivsustsükkel aastal 1843.
Välislingid
Spaceweatherlive.com (reaalajas info Päikese aktiivsuse kohta, jpm)
NOAA kosmoseilma lehekülg
NASA koduleht
Perevolok (Slantsõ rajoon)
Perevolok (vene keeles Переволок) on küla Venemaal Leningradi oblastis Slantsõ rajoonis.
Ajalugu
1920. aasta Tartu rahulepinguga läks küla Eesti Vabariigile, kus see kuulus Virumaa ja Vaivara kihelkonna Karjati valla (alates 1939. aastast ümbernimetatuna Raja valla) koosseisu.
Pärast 1939. aasta valdade reformi pakuti välja ka Narva-taguse venepäraste kohanimede eestistamist ja Perevoloka ümbernimetamist Perveks.
Acer Inc.
2010. aasta müügi langus ja restruktureerimine
Septembris 2012 kuulutas esimees Wang Aceri peamise prioriteedi, milleks oli suurendada oma tegevuskasumit. Firma plaanis müüa rohkem ultrabook klassi sülearvuteid ja puutetundlikkusel põhinevaid Windows 8 seadmeid ning investeerida rohkem tootearendusse, arengusse ja turundusse. Wang ütles, et globaalse majanduse pidurdumine ja toodete üleminek uuele Windowsi operatsioonisüsteemile on teinud äri enam keerukamaks.
Arvestades kahe järjestikuse kvartali kahjumit 2011. aastal ja mõistes, et nad müüvad liiga palju tooteid, vähendati 2012. aasta alguses tootmist kahe kolmandiku võrra.
2013. aasta reorganiseerimine
2013. aasta novembris astusid esimees ja tegevdirektor J.T. Wang ning president Jim Wong tagasi ettevõtte halva majandustulemuse tõttu. Wang pidi niigi Acerist aasta lõpuks lahkuma, asendajaks pidi saama Wong. Aceri asutaja Stan Shih võttis üle nii juhatuse esimehe koha kui ka ajutiselt presidenti koha seniks, kuni ettevõte on leidnud uue kandidaadi eesistuja rolli. Tegevjuhi positsioon kaotatakse ja ametikoha ülesanded lähevad üle komisjoni esimehele või presidendile, et parandada Aceri otsuste tegemise tõhusust.
Omandatud vara
1990 – Acer ostis Altos Computer Corporationi.
2007 – 27. augustil teatas Acer plaanist osta USA-põhine konkureeriv firma Gateway, Inc. 710 miljoni dollari eest. Aceri esimees J.T. Wang märkis, et firma omandamine täiendab Aceri globaalset jalajälge ja tugevdab Aceri kaubamärki USA turul. Selle omandamise hulka kuulus ka eMachinesi kaubamärk.
2008 – märtsis omandas Acer firma E-TEN.
2009 – Acer omandas 29,9% Olidatast.
2010 – augustis allkirjastasid Acer ja Founder Technology vastastikuse mõistmise memorandumi, et tugevdada nende ettevõtete pikaajalist koostööd.
2011 – juulis ostis Acer Inc. 320 miljoni dollari eest ettevõtte iGware Inc., et proovida potentsiaalselt tulusat pilveturgu. iGware loob pilvetarkvara ja infrastruktuure erinevatele seadmetele.
Põhja Ameerika
Aceri Ameerika korporatsioon, mille peakorter asub San Joses Californias, on üks osa Aceri grupist. Aceri R&D, tehnika, tootmine, turundus USA-s ja Kanadas käib kõik läbi Acer Ameerika korporatsiooni. 1990. aasta septembris omandas Acer Altos arvutisüsteemid, mis on multikasutajate ja Unix arvutisüsteemide ühed suurimad tootjad reklaamiturul. Veebruaris 1997 omandas Acer Texase mobiilse riistvara arvutamise äri, sh auhindu võitnud TravelMate'i ja Extensa sülearvutiliinid, muutes sellega Aceri USA neljandaks sülearvutite tootjaks.
Austraalia
Aceri Austraalia lisaüksus on Acer Computer Australia (ACA). See rajati aastal 1990 ja on praeguseks suuruselt kolmas personaalarvutite edasimüüja Austraalias, pärast Hewlett-Packard Austraalia ja Dell Austraalia ning Uus-Meremaa. Acer Computer Australial on Austraalia kõige kõrgemad üldise turu aktsiad sülearvutite PC ja tahvelarvutite müügis. See firma on ühtlasi ka juhtival kohal PC-de edasimüüja riigi- ja haridusasutuste turgudel. Acer Computer Australial on 2006. aasta seisuga 480 töötajat.
India
Aceri allüksus Indias on Acer India Limited (Pvt), mis ühendati aastal 1999 aktsiaseltsiks ja mille üle omab täielikku kontrolli aktsiaselts Acer Computer International. See on arvestatav edasimüüja sellistes olulistes valdkondades nagu haridus, arvutid, madala profiiliga sülearvutid haridusasutuste tarbeks. Acer India Limited peakorter asub Bangalore'is.
Venemaa
Aastaks 1990 oli Acer kogunud väärtuslikke kogemusi süsteemide turu tõusvale joonele saamises lõuna ameerikas ja Indias. President William Lu küsis Steve Kuzaralt kas ta tahaks anda võimaluse Venemaale ja avada ka Moskvas Aceri esindus. Kuzara väljendas huvi Venemaa vastu juba siis, kui ta asus tööle Aceris aastal 1990. Acer asutas oma kontori väga konkurentsivõimelise Venemaa turule aastal 1993. Aceri konkurendid Hewlett-Packard, Delli arvutid, Digitaalse Varustuse Korporatsioon, Apple ja Compaq olid juba enne seda Venemaal olemas.
Euroopa
Alates 1990. aastate algusest kuni 2000. aastate keskpaigani olid Aceril arvutitehased ka Euroopas. Äripind oli kogu EMEA. Hollandis, kus tegutseti nime all Acer IMS bv, oli kaks tehast: Aceri sülearvutite tehas Den Boschis ja Acer IBM-i lauaarvutite tehas Tilburgis. Acer omas ka asutusi Saksamaal IMS nime all Ahrensburgis ja Hamburgis. Tilburgi tehas tootis piiratud koguses Aceri servereid ja telerite digibokse. Kuu toodang ulatus üle 40 000 lauaarvuti, mis võistles tasavägiselt USA ja Taiwani Aceri allüksustega.
Aastal 2000 viis Acer selle arvuti tootmise Wistroni haru alla. Sellega ühinesid ka Hollandi Acer IMS bv ja Saksamaa bränd IMS. Hoolimata edukast tootmise mudeli arengust Hollandi tehastes, viidi mõlemad tehased üle mujale aastal 2002. Sülearvutite tehas viidi üle Hiinasse ja lauaarvutite tehas Ungarisse (pärast IBM-i lauaarvutite tootmise lõpetamist). Üsna pea viidi ka Ungari tehas üle Hiinasse.
Linux
Acer on muutnud mõned oma sülearvutid ja viimased netbookid erinevate Linuxi operatsiooni süsteemidele. Samuti on nad algatanud rida nutitelefone ja tahvelarvuteid Androidiga.
Vladimir Potkin
pisi|Vladimir Potkin (2013)
Vladimir Aleksejevitš Potkin (vene keeles Владимир Алексеевич Поткин; sündinud 28. juunil 1982 Rõbinskis) on vene maletaja ja maletreener, rahvusvaheline suurmeister (2001), FIDE vanemtreener (2016).
Mäesuusatamine 2022. aasta taliolümpiamängudel
Mäesuusatamine 2022. aasta taliolümpiamängudel toimus Hiinas Yanqingi linnarajoonis Xiaohaituo mäesuusakeskuses. Võistlused toimusid 6.–19. veebruarini.
Pekingi olümpiamängude programmis oli 11 võistlusala, nii meestel kui ka naistel kiirlaskumine, slaalom, suurslaalom, ülisuurslaalom ja alpi kahevõistlus ning võistkonnavõistlus. Programm pole võrreldes viimaste olümpiamängudega 2018. aastal Pyeongchangis muutunud.
Algne plaan oli mängude eel katsevõistlused tavapäraselt läbi viia, et korraldajad ja sportlased saaksid raja ja muude tingimustega kohaneda ning protsesse taliolümpiamängudeks optimeerida. Need langesid aga koroonapandeemia ohvriks, mis oleks lubanud Hiinasse siseneda ainult rangete karantiinireeglite järgi.
Aadra
Nimede eestistamisel määrati Aadra uueks perekonnanimeks isikutele, kelle perekonnanimi oli Adamson (Vaivara vallas 1936. aastal).
Mäesuusatamine 2022. aasta taliolümpiamängudel
Eestlaste osalemine
Eestit esindas mäesuusatamises kaks sportlast: meestest Tormis Laine ja naistest Katlyn Vesterstein.
Aadra
1. jaanuaril 2017 sellise perekonnanimega inimesi Eestis ei ela või on neid vähem kui 5.
Mäesuusatamine 2022. aasta taliolümpiamängudel
Võistluste ajakava
Kõik ajad on kohaliku aja järgi (UTC+8), vastavalt ametlikule ajakavale, mis kehtis 2021. aasta märtsi seisuga.
Kiirlaskumine
Tugeva tuule tõttu toimus võistlus 6. veebruari asemel 7. veebruaril. Olümpiavõitjaks tuli 34-aastane šveitslane Beat Feuz, kellel on nüüd olümpiamängudelt täiskomplekt medaleid: neli aastat varem võitis ta ülisuurslaalomis hõbemedali ja kiirlaskumises pronksmedali. Pronksmedali võitis 41-aastane prantslane Johan Clarey, kellest sai vanim olümpiamedalist mäesuusatamises. Clarey parim koht olümpiamängudel enne seda oli 18., mille ta saavutas 2018. aastal kiirlaskumises. Pronksmedali võitis kaheksa aastat tagasi sellel alal olümpiavõitjaks tulnud austerlane Matthias Mayer. 7. veebruar Osavõtjaid: 42 Olümpiavõitja 2018: Aksel Lund Svindal, Norra Ametlikud tulemused <br style="clear:both;" />
Slaalom
16. veebruar Osavõtjaid: 88 Olümpiavõitja 2018: André Myhrer, Rootsi Ametlikud tulemused <br style="clear:both;" />
Suurslaalom
13. veebruar Osavõtjaid: 89 Olümpiavõitja 2018: Marcel Hirscher, Austria Ametlikud tulemused <br style="clear:both;" />
Ülisuurslaalom
8. veebruar Osavõtjaid: 47 Olümpiavõitja 2018: Matthias Mayer, Austria Ametlikud tulemused <br style="clear:both;" />
Alpi kahevõistlus
10. veebruar Osavõtjaid: 27 Olümpiavõitja 2018: Marcel Hirscher, Austria Ametlikud tulemused <br style="clear:both;" />
Suurslaalom
Olümpiavõitjaks tulnud rootslannale Sara Hectorile oli see esimene individuaalne tiitlivõistluste medal. Enne seda oli ta võitnud kolm medalit maailmameistrivõistlustelt, kuid kõik võistkonnavõistluses. Valitsev olümpiavõitja Mikaela Shiffrin eksis esimesel laskumisel ja oli sunnitud katkestama. 7. veebruar Osavõtjaid: 80 Olümpiavõitja 2018: Mikaela Shiffrin, USA Ametlikud tulemused <br style="clear:both;" />
Viktor Šklovski
Viktor Šklovski (Виктор Борисович Шкловский, 1893–1984) oli vene kirjandusteadlane, üks vene formalismI peamisi esindajaid.
Onanì
Onanì on vald Itaalias Sardiinia maakonnas Nuoro provintsis.
Onanì kõrgus merepinnast on 482 meetrit. Asustustihedus on keskmiselt 6,39 inimest ruutkilomeetri kohta.
Onanì piirneb järgmiste omavalitsusüksustega: Bitti, Lodè, Lula.
Aadumaa
1. jaanuaril 2017 sellise perekonnanimega inimesi Eestis ei ela või on neid vähem kui 5.
Vineeri tänav
Vineeri tänav on tänav Tallinnas Kesklinna linnaosas Veerenni ja Uue Maailma asumis. Vineeri tänav algab Pärnu maanteelt ja lõpeb Vana-Lõuna tänaval.
Vineeri tänav on enam-vähem lääne-idasuunaline ja 243 meetri pikkune.
Tänava esialgne nimi oli 23. veebruarist 1882 Kivi tänav (saksa keeles Steinstrasse, vene keeles Каменная улица). Selle nime sai tänav Vana-Lõuna tänava nurgal paiknenud linna sillutuskivide lao ja killustiku valmistamise koha järgi. 23. septembril 1959 sai Vineeri tänav praeguse nime läheduses asunud Tallinna Vineeri- ja Mööblikombinaadi järgi.
Stein Eriksen
pisi| Stein Eriksen (11. detsember 1927 Oslo – 27. detsember 2015) oli Norra mäesuusataja, olümpiavõitja (1952). Tema isa Marius Eriksen osales võimlejana 1912. aasta olümpiamängudel.
Erikseni kohta on öeldud, et ta oli esimene mäesuusatamise "supertäht". Ta oli kena, stiilne ja karismaatiline. Kuulsusest hoolimata säilitas Eriksen tasakaalukuse. Ta on näiteks öelnud: "Ole tugev, ole enesekindel. Kuid sa ei ole kunagi täiuslik ja õnnelik inimene, kui sa ei ole nõudlik."
Eriksen aitas kaasa mäesuusatamise arengule, eriti USA-s, kuhu ta siirdus pärast edukat esinemist olümpiamängudel. Ta tegutses Ameerikas mäesuusaõpetajana mitmes mäesuusakeskuses.
1997. aastal andis Norra kuningas Harald V Eriksenile kõrgeima autasu, mille väljaspool Norrat elav inimene võib saada: Norra Kuningliku Teeneteordeni.
Tallinna Tuletõrjeühing
Tallinna Tuletõrjeühing on Tallinnas tegutsev tuletõrje valdkonnaga tegelev ühing.
Ühingu ajalugu algab 1862. aastast, kui asutati Tallinna Vabatahtlik Tuletõrje Selts (vene k. Ревельское Вольное Пожарное Общество), mis oli ühtlasi esimene vabatahtlik tuletõrjeorganisatsioon kogu Venemaa keisririigis.
1862. aastal andis Tallinna raad loa vabatahtliku tuletõrjekompanii asutamiseks. 2. augustil 1862 toimunud Tallinna vabatahtliku tuletõrjekompanii asutamiskoosolekul otsustati osta tuletõrjeprits ja mütsidele eraldusmärgid, fikseeriti toetajaliikmete õigused ja valiti juhatus. Juhatusse valiti seppmeister Carl Greb, lihunikmeister Julius Siebert, seppmeister Wilhelm Paech, kellasseppmeister Friedrich Müller ja tislermeister Ferdinand Kühne. Brandmeistriks valiti Carl Greb, pritsijaoskonna ülemaks sai kellassepp Carl Theodor Hollandt.
Vabatahtliku tuletõrjekompanii juhtimiseks valiti kolmeks aastaks häälteenamusega üks brandmeister ja neli abi, kes kokku moodustasid juhatuse ehk direktsiooni. Kõik tuletõrjujad pidid kandma peakattel tuletõrjuja eraldusmärki – kalevist mütsi rumm ääristati kuldpaelaga. Järgnevail aastail kasvas tuletõrje liikmete arv, liikmete tõusis arv 280-ni. 1866. aastal liitus Tallinna Vabatahtliku Tuletõrje Seltsiga ka 1788. aastal asutatud Tallinna Mustpeade vennaskonna tuletõrjekomando. 1873. aastaks ehitas Tallinna linn tuletõrjujatele Viru tänava lõppu uue tuletõrjehoone. 1876. aastal hakati kasutama tuletõrje alarmeerimiseks häirepasunaid. 1882. aastal osteti esimene auruprits ning asutati aurukolonn. Organisatsiooni arenedes ja kuna pritse oli palju, seati sisse Tallinna ülempritsmeistri ametikoht. 1884. aastal soetati heategevuslike üritustega kogutud raha eest puhkpillid ja asutati Tallinna Vabatahtliku Tuletõrje Seltsi puhkpilliorkester.
7. augustil 1887 kinnitas tollane Venemaa keisririigi Siseministeerium põhikirja, mis andis Tallinna tuletõrjeorganisatsioonile seltsi õigused ja vabastas selle Tallinna rae eestkoste alt. 15. novembril peeti Tallinna Vabatahtliku Tuletõrje Seltsi erakorraline peakoosolek, kus valiti seltsile juhatus ja esimees, kelleks sai vabatahtliku tuletõrje asutaja Julius Siebert.
Tallinna Tuletõrjeühingu peameestena tegutsesid Ado Anderkopp, Jaan Toffelmann jt.
2015. aastal oli ühingul 7 salka umbes 200 liikmega.
Ühingul on oma puhkpilliorkester ja segakoor Sõprus.
Tuletõrjeühingu liikmeid on maetud Tallinna Tuletõrjeühingu kalmistule.
Ramsey lause
Mingi teooria Ramsey lause on lause, mis saadakse, kui teooria kogu sisu kirjeldavas lauses asendatakse iga teoreetiline termin eri muutujaga, iga muutuja ulatuseks võetakse kogu lause ning lisatakse iga muutuja puhul olemasolukvantor. Seega sisaldab Ramsey lause ainult vaatlustermineid.
Selle tehnika teoreetiliste terminite kõrvaldamiseks teooria empiirilist sisu säilitades pakkus välja Frank Ramsey. Loogilise empirismi raames arendas seda Carl Hempel (1958). Oma versiooni sellest tehnikast esitas David Lewis (1970), kasutades seda oma teoreetiliste terminite teoorias; seda lähenemist on kasutatud ka vaimufilosoofias. Ramsey lausete edasiarendusi kasutatakse teoreetiliste terminite osutuse probleemi lahendamisel ning struktuurilise realismi täpsustamisel.
Pâncota
Pâncota (ungari ja saksa keeles Pankota) on linn Rumeenias Aradi maakonnas. Pâncota asub ajaloolises Krisaania piirkonnas, maakonnakeskusest Aradist ligikaudu 33 km kirdes.
Linna haldusalasse kuulub üks küla: Măderat (Magyarád).
2011. aasta rahvaloenduse andmetel oli linna elanikest rumeenlasi 74,2%, mustlasi 10,49%, ungarlasi 6,53%, sakslasi 2,07%, ukrainlasi 0,87% ja teistest rahvustest inimesi 0,25%. Rahvus oli teadmata 5,57%-l elanikest.
Pâncotat on esmamainitud aastatel 1202–1203.
Gyál
Gyál on linn Ungaris Pesti komitaadis, samanimelise kreisi keskus. Asub Budapestist vahetult kagus.
Linna lõunapiiril kulgeb maantee M0.
Gyális on mitmete ettevõtete logistikakeskused.
Linnas on katoliiklik ja kalvinistlik kirik.
Väike teene
Väike teene (inglise keeles "A Simple Favor") on Ameerika Ühendriikide kirjaniku ja eelkooliõpetaja Darcey Belli (sündinud 1981) debüütromaan. Kirjastus HarperCollins andis trilleri esimest korda välja 21. märtsil 2017. aastal. Romaani peategelaseks on emme-blogija Stephanie, kes on otsustanud oma sõbranna Emily ootamatut kadumist uurima hakata. Teose sündmustik antakse edasi Stephanie, Emily ja Seani, Emily abikaasa, silme läbi. Raamat on jagatud kolmeks osaks ning lugu jutustatakse tegelaste ja Stephanie blogi kaudu.
2018. aastal valmis Paul Feigil teosel "Väike teene" põhinev samanimeline film. Filmis mängivad peaosi Anna Kendrick, Blake Lively ja Henry Golding.
Eesti keeles ilmus teos 2018. aastal Tammerraamatu kirjastuselt Jüri Kolgi tõlkes.
Sisututvustus
Romaanis on peategelaseks paar aastat tagasi lesestunud emme-blogija Stephanie, kes on pärast oma mehe Davise surma lapsega üksi jäänud. Ta on avastanud enda jaoks hobi, blogimise, kus ta jagab teiste emmedega emmeks olemise muresid ja rõõme. Stephanie lapsel Milesil tekib koolis sõber Nicky ning Stephanie hakkab Nicky ema Emilyga sõbrustama. Stephanie on õnnelik, et ta on lõpuks leidnud päris sõbranna, kellega emmeks olemise muresid ja rõõme jagada. Ühel tavalisel reedel palub Emily Stephanielt väikest teenet: nimelt kas Stephanie saaks Nickyt pärast kooli enda juurde võtta, sest Emilyl on tööl hädaolukord. Kuna see ei ole midagi ebatavalist ja nii on ka varem juhtunud, siis Stephanie nõustub kohe oma sõbrannat aitama. Kui õhtuks pole Emilyt välja ilmunud, hakkab Stephanie muretsema, kuid arvab, et oli teda valesti kuulnud ja Emily oli palunud Nicky eest kauem hoolitseda.
Ka esmaspäevaks ei ole Emilyst midagi kuulda ja Stephanie hakkab muret tundma. Esmaspäeval kirjutab Stephanie esimest korda oma blogis Emilyst, et ta kallis sõbranna on kadunud ja usub, et emmed üle maailma oskavad teda aidata. Kuna Stephanie blogil on palju lugejaid üle terve maa, loodab naine, et selle abiga keegi kohtab eksinud Emily välimusega naist ning saaks talle öelda, et teda otsitakse ja igatsetakse. Kuigi Sean, Emily abikaasa, ei kahtlusta alguses midagi, olles ise äriasjus Londonis, muutub olukord ka talle kummaliseks, kui ta tagasi koju jõuab ja Emilyt pole ikka veel välja ilmunud. Sean teadis, et Emilyl oli ärireis Miamisse, seda kinnitab ka Dennis Nylon, Emily ülemus, kui Stephanie Emily töö juurde helistab ja uurib Emily kohta.
Peagi leitakse Emily uppunud keha tema ja Seani maamaja juures asuvast järvest. Stephanie ja Sean ei taha uskuda, et tegu võis olla enesetapuga. Emily lahkamisaruandes tuleb välja, et kuigi DNA oli Emily oma, puudus tal esihammas ja tal oli tõsine maksakahjustus, mis oli tingitud pikaajalisest alkoholi ning opiaatide tarbimisest. Stephanie ega Sean ei uskunud seda, sest nad polnud kunagi näinud, et Emily oleks palju joonud või meelemürke tarvitanud. Kuna selline uudis on nii Stephaniele kui ka Seanile raske, kustub Sean Stephanie Milesiga enda juurde elama, et kõigil lihtsam oleks.
Ühel tavalisel pärastlõunal, kui Miles ja Nicky on koolist tagasi jõudnud, käitub Nicky Stephaniega  üllatavalt hästi ja meeldivalt. See tekitab naises ebamugavust, sest pärast Emily surma olid Nickyl tihti nutu- ja jonnihood. Mõni päev hiljem ütles Nicky  õhtul, et nägi täna oma emmet ning kui Stephanie kallistas teda, tundis ta poisi juustes Emilyle omast lõhna. Hiljem tunnistab ka Miles oma emale üles, et nad tõepoolest nägid Emilyt kooli juures. Kui Stephanie sellest Seanile räägib, keeldub mees seda juttu uskumast, sest surmaaruandes oli Emily DNA ning seetõttu peab Emily surnud olema.
Romaanis tulevad välja kõigi tegelaste kõige tumedamad saladused lisaks petmistele, ärevust tekitavatele keerdkäikudele ja ülestunnistustele.
Tegelased
Stephanie Ward – emme-blogija, kes elab oma surnud mehe Davise ostetud majas koos nende ühise lapse Milesiga. Ta elab Connecituti äärelinnas ning kuigi Stephanie blogil on palju lugejaid ja tal on poeg, keda ta väga armastab, tunneb Stephanie end üksildasena. Emilyga kohtudes mõtleb ta, et leidis lõpuks omale emmest parima sõbranna. Pärast oma surma jättis Davis Stephaniele ja Milesile oma testamendis palju raha, tänu millele ei pea Stephanie tööl käima, vaid saab tegeleda oma blogiga. Kuna Davise surm nimetati õnnetuseks, sai Stephanie ka kindlustusraha.
Davis Ward – Stephanie abikaasa, kes suri koos oma naise poolvenna Chrisiga autoõnnetuses, enne mida oli Davis hakanud kahtlustama, et Miles ei ole mitte tema, vaid Chrisi laps. Stephanie arvab, et tegu ei olnud õnnetuse, vaid enesetapu ja mõrvaga, sest enne autosse istumist olid Chris ja Davis tülitsenud. Nad tülitsesid tihti, kuid nüüd oli Davisel põhjust arvata, et Chris ja Stephanie on maganud.
Emily Nelson – Stephanie uus sõbranna, kellega nad tutvusid, kuna nende lapsed käisid samas klassis ja olid parimad sõbrad. Emilyl on poeg Nicky ja abikaasa Sean. Emilyl on oma unistuste töö, ta töötab Manhattanil kuulsa moedisaineri juures Dennis Nylon Incis. Kuigi Stephanie ei tunnista seda kunagi, kadestab ta Emilyt, sest Emily elab glamuurset elu ilusas majas ja unistuste tööga. Pealtnäha eluga rahul olev Emily unistab, et saaks Seani ja Nickyga koos kuskil Lõuna-Euroopas elada nii, et nad ei peaks kunagi töötama ja saaksid ainult Nicky eest hoolitseda.
Sean Townsend – Emily abikaasa ja Nicky isa. Sean on pärit Ühendkuningriikidest, kuid nüüd elab Ameerikas ja töötab Wall Streetil. Pärast Emily surma kutsub Stephanie ja Milesi enda ning Emily majja elama, et nad saaksid üksteist sellisel ajal toetada.
Adaptsioon
"Väike teene" (inglise keeles "A Simple Favor" või "A Simple Favour" Ühendkuningriikides ja Iirimaal) on Ameerika musta komöödiaga krimipõnevik ja trillerfilm, mis põhineb samanimelisel romaanil. Emme-vlogija Stephanie hakkab koos Emily mehe Seaniga uurima oma uue parima sõbranna Emily ootamatut kadumist. 20th Century Fox omandas romaani "Väike teene" filmiõigused 2016. aasta jaanuaris. Aastal 2017 kirjutas filmi režissöör Paul Feig romaani filmi adaptsiooni õigustele alla. Filmi peaosades on Anna Kendrick (Stephanie), Blake Lively (Emily) ja Henry Golding (Sean). Film "Väike teene" jõudis ekraanile 14. septembril 2018. aastal. Filmi stsenaariumi kirjutas Jessica Sharzer.
Patricia Kaas
Patricia Kaas (sündinud 5. detsembril 1966 Forbachis) on prantsuse laulja ja näitleja.
Ta esindas Prantsusmaad 2009. aasta Eurovisiooni lauluvõistlusel, mis toimus Moskvas.
Georgi Medvedev
Georgi Medvedev (4. märts 1886 – 19. september 1971 Tallinn) oli vene rahvamuusik ja dirigent.
Nooruses õppis omal käel muusikateooriat ja balalaikamängu. 19-aastaselt alustas tööd dirigendina. 1904. aastal asutas ta Tallinnas vene rahvapilliorkestri. Nõukogude perioodil oli ta Jaan Tombi nimelise Kultuurihoone vene rahvapilliorkestri juht.
Ta on maetud Siselinna kalmistule.
Hoszów
Hoszów on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Hoszów asub Ukraina piirist umbes 6 km kaugusel, Ustrzyki Dolnest 5,5 km kagus ja Rzeszówist 85 km lõunakagus.
Sölk
Sölk on alates 2015. aastast vald (Gemeinde) Austrias Steiermargi liidumaal Liezeni ringkonnas.
thumb|Großsölk
See loodi Steiermargi vallareformi osana 2014. aasta lõpul, kui ühendati endised iseseisvad vallad Großsölk, Kleinsölk ja Sankt Nikolai im Sölktal.
Sankt Nikolai im Sölktali vald esitas konstitutsioonikohtule ühinemise vastu kaebuse, kuid see ei läinud läbi.
Sölki vald on pindalalt Steiermargi suuruselt kolmas vald (Mariazelli ja Admonti järel).
Sölki valla territooriumi, need on Sölkbachide Talung ja selle kaks ülemjooksu (Großsölkbachi ja Kleinsölkbachi ojad), nimetatakse koos Sölktali orgudeks. Need hargnevad Stein an der Ennsis Ennstal orust Gröbmingi suunas ja moodustavad keskse sisselõike Niedere Tauernisse. Eriti Großsölktali org, mis viib Sölkpassile, mis eraldab Schladming Tauernit läänes Rottenmanni ja Wölz Tauerniga idas. Muidu kutsutakse seda siin piirkonnas Sölki Alpide mõlemal pool kahte Sölktali.
Zeta jõgi
pisi|Zeta jõgi pisi|Tsaari sild üle Zeta jõe Zeta on 65 km pikk jõgi Montenegros. See on Shkodëri järve suubuva Morača lisajõgi, mis lähtub Vojniki mäe nõlvakult. Oma keskjooksul läbib see Bjelopavlići tasandikku ja liitub Morača jõega Podgorica lähistel.
Nikšići linna lähedal ületab jõge 270 meetri pikkune Tsaari sild, mis rajati 1894. aastal ja on arvatud oluliseks arhitektuurimälestiseks. Silla lähistel kulgev Slanski kanal ühendab seda ka Slansko järvega.
Jõel paikneb Perućica hüdroelektrijaam võimsusega 307 MW.
Aadumägi
Aadumägi on eesti perekonnanimi.
Nimede eestistamisel määrati Aadumägi uueks perekonnanimeks isikutele, kelle perekonnanimi oli Adoberg (1935. aastal Meeksi vallas). 1. jaanuaril 2017 sellise perekonnanimega inimesi Eestis ei ela või on neid vähem kui 5.
Tigran Mkrttšhjan
Tigran Mkrttšhjan (hääldus [mkõrtõtšhjan]; armeenia keeles Տիգրան Մկրտչյան; sündinud 29. mail 1978 Jerevanis) on Armeenia diplomaat, ajaloolane ja politoloog.
Mkrttšhjan töötas aastatel 2010–2014 Armeenia välisministri nõunikuna ning 2010–2016 ühtlasi Armeenia välisministeeriumi meedia ja suhtekorralduse valitsuse ülemana.
2013. aastal anti talle erakorralise saadiku ja täievolilise ministri diplomaatiline teenistusaste.
2016. aastast on ta Armeenia Vabariigi erakorraline ja täievoliline suursaadik Eesti, Läti ja Leedu Vabariigis. Ta resideerib Vilniuses.
Isiklikku
Tal on kolm poega ja tütar.
Benoît Rivière
pisi|Benoît Rivière (2009) Benoît Marie Pascal Rivière (sündinud 14. septembril 1954 Brive-la-Gaillarde'is) on Prantsusmaa katoliku vaimulik.
Valgusinstallatsioon
Valgusinstallatsioon on kunstis installatsioon, mille puhul kasutatakse valgusteid.
Benoît Rivière
Alates 2006. aastast on ta Autuni, Chaloni ja Mâconi piiskop ning Cluny abt.
Valgusinstallatsioon
Valgusinstallatsioonide esimesi kautuselevõtjaid oli Dan Flavin 1960. aastail.
Nunatsiavummiutut
Nunatsiavuti keel (enda nimi Inuttut, Inuttitut, Nunatsiavummiutut, Labradorimiutut) on Kanada Newfoundland ja Labradoris (Nunatsiavutis) räägitav Ida-Kanada inuiti keel.
Aadumäe (perekonnanimi)
Aadumäe on eesti perekonnanimi.
Nimede eestistamisel määrati Aadumäe uueks perekonnanimeks isikutele, kelle perekonnanimi oli Adoberg, Jakobson-Jakobs, Jakobson-Jakops ja Jakops.
2017. aasta 1. jaanuari seisuga on perekonnanimi Aadumäe Eestis 6 mehel ja 8 naisel.
Ferriitmälu
pisi|1024 bitti sisaldav 32 × 32 ferriitmälu
Ferriitmälu (ingl. magnetic-core memory) on suvapöördusega säilmälu, kus info salvestamiseks kasutatakse väikeseid ferriitrõngakesi – südamikke, millest igaüks talletab ühte bitti. Südamik võib olla magnetiseeritud kas päripäeva või vastupäeva, need olekud määravad talletatud biti väärtuse (traditsiooniliselt 0 ja 1). Südamikest on läbi punutud traadid, mille abil on võimalik lugeda või muuta iga südamiku magneetumissuunda. Ferriitmälu ei vaja info säilitamiseks toidet, kuid lugemise käigus sinna salvestatud info kustub – toimub hävitav lugemine.
Ajalugu
Aastal 1947 patenteeris Frederic Viehe ferriitmälu, mille ta oli loonud oma kodulaboris. 1956 ostis IBM tema patendi. Viehest sõltumatult leiutasid 1947. aastal ferriitmälu ka Hiina päritolu Ameerika teadlased An Wang ja Way-Dong Woo Harvardi ülikoolis. 1950. aastal tegi sama ka Jan Rajchman. 1951 patenteeris Jay Forrester andmesalvestusseadme, mis kasutas kolmemõõtmelisse struktuuri paigutatud südamikke. See oli esimene digitaalarvutis kasutatud ferriitmälu.
Esimene ferriitmälu kasutav arvuti oli 1951. aastal MIT-is valminud Whirlwind, mis oli ühtlasi esimene reaalajas töötav arvuti. Algselt kasutati selles elektronkiiretorudel põhinevat mälu, mis oli aga aeglane ja ebausaldusväärne. Seepärast püüdis Jay Forrester leida kiiremat ja stabiilsemat alternatiivi, mille ta 1951. aastal ferriitmälu näol leidis. 1953. aastal asendati Whirlwindi kogu mälu ferriitmäluga. Ferriitmälul olid elektronkiiretorude ees mitmed eelised. See oli töökindlam ning seeläbi vähenes Whirlwind arvutis hoolduseks kuluv aeg märgatavalt. Samuti oli ferriitmälu pöördusaeg lühem (ferriitmälul ~9 ms, elektronkiiretoru ~25 ms), mis suurendas arvuti kiirust.
Ferriitmälu kasutati digitaalarvutites 1950. aastate keskpaigast kuni 1970. aastate keskpaigani. 1970. aastatel tõrjus odavnenud pooljuhttehnoloogia ferriitmälu välja, kuid selle kasutamist jätkati siiski arvutites, kus töökindlus oli esmatähtis. Näiteks kasutati ferriitmälu Apollo navigatsiooniarvutis ning ka Space Shuttle'i juhtarvutites.
Südamik
Südamikuks nimetatakse ferriidist rõngast, mida on võimalik püsivalt magnetiseerida kahes eri suunas: päri- ja vastupäeva. Nende seisundite seadmine vastavusse väärtustega 0 ja 1 võimaldab rõngasse salvestada ühe biti infot, mis säilib seal ka elektrivoolu puudumisel.
Südamiku materjal peab olema suure jääkmagneetumusega, et magneetumus oleks pärast kirjutamist võimalikult suur. Samas peab materjal olema kergesti ümber magneeditav (väikese koertsiivsusega), et ümbermagneetimisele kuluks vähe energiat.
Mälukihtide virn
Korraga mällu rohkem kui ühe biti kirjutamiseks on võimalik mälukihid üksteise peale virna laduda ning kirjutada neisse paralleelselt. Ühe baidi kirjutamiseks tuleb kasutada kaheksakihilist mälu.
Lugemine
pisi|Südamiku [[hüstereesisilmus ning sellel liikumine lugemisoperatsiooni käigus. Olenevalt südamiku algsest magneetumissuunast, lugemise käigus tekib või ei teki vooluimpulssi tagasiside traadil]] Südamikul asuva info lugemiseks püütakse see seada asendisse 0. Kuna lugemise käigus südamikel olev info kustub, tuleb selle säilimiseks loetud info uuesti tagasi kirjutada. Selle eest hoolitseb arvuti mälu haldav elektroonika.
Kirjutamine
Südamikule kirjutamiseks (selle magneetumise suuna seadmiseks) tuleb südamikust juhtida läbi piisavalt suur vool. Seda tehakse X- ja Y-aadressiliinidega. Kummastki liinist juhitakse läbi vool, mis üksi ei ole südamiku ümbermagneetimiseks piisav, kuid mille summa on selleks piisav. Seeläbi muudab magneetumise suunda ainult see südamik, mida läbivad mõlemad liinid. Mõlemad voolud peavad sisenema südamikku samalt poolt, muidu need tühistavad teineteist ja kirjutamist ei toimu. Vastavalt sellele, kas mõlemad voolud sisenesid südamikku paremalt või vasakult, on südamik nüüd magneeditud päri- või vastupäeva.
Eelised
Nende omaduste tõttu oli ferriitmälu väga sobilik kasutamiseks kosmoses ja sõjanduses.
Probleemid
Südamiku hüstereesisilmus sõltub temperatuurist, mistõttu tuleb eri temperatuuridel kasutada kirjutamiseks ja lugemiseks erinevat voolutugevust. Kasutamise käigus aga südamikud soojenevad. Probleem tõuseb esile eriti siis, kui ühte südamikku adresseeritakse mitu korda lühikese aja jooksul. Üheks lahenduseks on termistoride kasutamine, mille abil mõõdetakse südamike temperatuuri ja korrigeeritakse vastavalt voolutugevusi. Teine lahendus on kogu mälu hoidmine püsival temperatuuril. Selleks soojendatakse mälu ruumi temperatuurist kõrgemale ja hoitakse stabiilsena, näiteks õlivanni abil. Ferriitmälu kasutamisel on tähtis vaid temperatuuri püsivus. Püsiva temperatuuri hoidmine soojendamise teel on palju lihtsam kui jahutamise teel.
Ferriitmälude valmistamine oli keerukas ja tolleaegsete masinatega võimatu, mistõttu valmistati neid käsitsi. Töölised kasutasid peenikeste traatide läbi südamike viimiseks stereomikroskoope.
Omadused
1950. aastate alguses olid südamikud ~2 mm suurused, kuid 1970. aastate lõpuks oli need vähenenud suuruseni ~0,4 mm. Sama aja jooksul tõusis taktsagedus 200 kHz-st üle 1 MHz-ni, mälu maht aga paisus kuni 2 miljoni südamikuni.
Rõude külamaja
Rõude külamaja on kultuurikeskus Lääne maakonnas Lääne-Nigula vallas Rõude külas. Külamaja eesotsas on Ants Maripuu.
Aerzen
thumb|Aerzeni raekoda
Aerzen on vald Saksamaal Alam-Saksi liidumaal Hameln-Pyrmonti kreisis.
Valla pindala on 105,06 km². 31. detsembril 2016 elas seal 10 617 inimest. Vald paikneb 10 km Hamelnist edelas ja 7 km Bad Pyrmontist põhjas.
Majandus
Üks suuremaid tööandjaid piirkonnas on Aerzener Maschinenfabrik GmbH, puhurite ja kompressorite tootja. 2008. aasta aprilli seisuga oli seal umbes 1000 töötajat.
Rodope piirkonnaüksus
Rodope (kreeka keeles Περιφερειακή ενότητα Ροδόπης) on Kreeka piirkonnaüksus Ida-Makedoonia ja Traakia piirkonna idaosas. Rodope piirkonnaüksuse territoorium langeb kokku varasema Rodope maakonna territooriumiga.
Koos Évrose piirkonnaüksuse ja Xánthi piirkonnaüksusega moodustab see Traakia geograafilise piirkonna.
Piirkonnaüksus on saanud nime oma põhjaosas paiknevate Rodope mägede järgi.
Piirkonnaüksuse halduskeskus on Komotiní.
Aadus
Aadus on eesti perekonnanimi.
Jałowe
Jałowe on küla Poolas Podkarpacie vojevoodkonnas Bieszczady maakonnas Ustrzyki Dolne vallas. Jałowe asub Ukraina piirist 5,5 km kaugusel, Ustrzyki Dolnest ligi 5 km idakagus ja Rzeszówist umbes 84 km lõunakagus.
Hans Thoma
pisi|"Autoportree kasemetsa taustal" (1899) Hans Thoma (2. oktoober 1839 Bernau im Schwarzwald – 7. november 1924 Karlsruhe) oli saksa maalikunstnik ja graafik.
Hans Thoma oli pärit metsatöölise perekonnast. Ta õppis esialgu litograafi juures, kuid katkestas õpingud. 1859. aastal võeti ta vastu Karlsruhe Suurhertsoglikku Kunstikooli, mille ta lõpetas 1866. aastal. Õpingute lõpetamise järel elas ta Düsseldorfis ja Pariisis. Aastatel 1870–1876 elas ja töötas ta Münchenis, mis oli tolleaegse Saksamaa kunstipealinn. Seejärel elas ta Frankfurdis ja Karlsruhes.
Aastatel 1899–1920 oli Hans Thoma Karlsruhe Kunstiakadeemia professor ja kunstihalli direktor.
Oma loomingu esimesel perioodil maalis Thoma põhiliselt portree- ja maastikumaale, stseene talupoegade elust ja natüürmorte. Hilisemates töödes käsitles ta ka mütoloogia ja usuga seotud teemasid.
Minkowski ruum
Sellise teooria pakkus välja 1908. aastal Hermann Minkowski 1905. aastal Albert Einsteini loodud erirelatiivsusteooria aegruumi geomeetriliseks interpretatsiooniks.
Dzeņumuiža
Dzeņumuiža on küla (mazciems) Lätis Madona piirkonnas Liezēre vallas.
Dzeņumuiža asub valla kirdeosas Kuja jõe kaldal. Dzeņi muinaskalmed on muinsusmälestistena riikliku kaitse all.
Aastal 2007 oli külas 10 elanikku.
Ariarne Titmus
Ariarne Titmus (sündinud 7. septembril 2000 Launcestonis Tasmaania osariigis) on Austraalia ujuja. Praegu esindab ta Cali Condorsit, mis on osa Rahvusvahelisest Ujumisliigast.
2015. aastal kolis Titmus ja tema pere Tasmaaniast Queenslandi paremate treenimisvõimaluste nimel. Ta võistles esmakordselt rahvusvahelistel võistlustel 2017. aasta ujumise maailmameistrivõistlustel Budapestis naiste 200 meetri vabaujumises.
2018. aasta Rahvaste Ühenduse mängudel võitis Titmus kulla 4 x 200 meetri vabaujumises. 14. detsembril 2018 püstitas ta uue maailmarekordi 2018. aasta FINA ujumise lühiraja maailmameistrivõistlustel naiste 400 meetri vabaujumise võistlusel ajaga 3.53,92, ületades kaks kuud varem Wang Jianjiahe püstitatud rekordi 0,05 sekundi võrra.
Titmus valiti üheks 27 ujujast, kes esindas Austraaliat Lõuna-Koreas Gwangjus toimunud 2019. aasta maailmameistrivõistlustel. Pärast naiste 400 meetri vabaujumises teise koha saavutamist võitis ta kuldmedali ja ületas finaalis Okeaania rekordi ajaga 3.58,76, edestades sekundiga Ameerika ujujat Katie Ledeckyt. Teise kuldmedali võitis ta 4 × 200 m vabaujumises, kus Austraalia finišeerus uue maailmarekordiga 7.41,50. Neljanda medali nendel maailmameistrivõistlustel võitis ta 800 m vabaujumises, kus oli finišis kolmandana.
2019. aastal kuulus ta Cali Condorsit esindava Rahvusvahelise Ujumisliiga avakoosseisu, kes saavutas detsembris USA Nevada osariigis Las Vegases peetud viimasel finaaletapil kolmanda koha. Titmus võitis kogu hooaja jooksul, sealhulgas finaalis, mitu korda 400 meetri vabaujumise.
2020. aasta suveolümpiamängudel Tōkyōs tuli ta olümpiavõitjaks nii 200 meetri kui ka 400 meetri vabaltujumises. 200 meetri distantsi võitis ta olümpiarekordiga 1.53,50 ja 400 meetrit Okeaania rekordiga 3.56,69.
Alexandru Tănase
Alexandru Tănase (sündinud 24. veebruaril 1971 Chișinăus) on Moldova jurist ja poliitik (Moldova Liberaaldemokraatlik Partei).
Ta oli 25. septembrist 2009 kuni 11. maini 2011 Moldova justiitsminister. Teist korda oli ta Moldova justiitsminister alates 10. jaanuarist 2018 kuni 12. märtsini 2018.